Bo Lidegaard

Bo Lidegaard (født 23. januar 1958 i Godthåb) er en dansk historiker, dr.phil. og tidligere ansvarshavende chefredaktør for Politiken. Bo Lidegaard arbejdede i Udenrigsministeriet 1984-2005, var departementsråd og ambassadør i Statsministeriet 2005-11 og blev 26. april 2011 udnævnt til ansvarshavende chefredaktør for Politiken efter Tøger Seidenfaden.

Bo Lidegaard er søn af højskolelærer og forfatter Mads Lidegaard og journalist og forfatter Else Lidegaard. Han er bror til tidligere udenrigsminister Martin Lidegaard (RV), til professor, dr.med. Øjvind Lidegaard og biolog Kresten Lidegaard. Bo Lidegaard blev i 1976 student fra Gentofte Statsskole og blev i 1984 cand.phil. i historie fra Københavns Universitet. I 1997 blev han dr.phil. på en disputats om Henrik Kauffmann; disputatsen blev udgivet under titlen I kongens navn – Henrik Kauffmann i dansk diplomati 1919-1958, og den påviste bl.a. hvorfor den danske gesandt i Washington under 2. verdenskrig, Henrik Kauffmann, på eget initiativ gav amerikanerne tilladelse til at oprette flybaser i Grønland. Lidegaard har siden udgivet ti bøger, fortrinsvis om Danmarks nyere historie, mest kendt biografien over Jens Otto Krag (2002-03). Hans bog om de danske jøders flugt i 1943, Landsmænd (2013), er udkommet i 12 lande.   

Han har været nomineret til Årets historiske bog to gange med hhv. Kampen om Danmark 1933-1945 (2005) og En fortælling om Danmark i det 20. århundrede. (2011). Begge gange er han endt på en fjerdeplads.

Karriere  
 Ansat Udenrigsministeriet (1984) 
 Ambassadesekretær, Danmarks faste delegation ved FN, Genève (1987)
 Sektionschef, Udenrigsministeriet (1990)
 Forskningsstipendiat, Retsvidenskabeligt Institut, Københavns Universitet (1994)
 Sekretær for Udenrigspolitisk Nævn, Udenrigsministeriet (1996)
 Økonomisk rådgiver ved den danske ambassade i Paris (1997)
 Kultur- og presseråd ved den danske ambassade i Paris + Danmarks faste repræsentant ved UNESCO (1998)
 Forskningsstipendiat, Det kongelige bibliotek (2000)
 Kontorchef Mellemøsten, Nordafrika og Latinamerika, Udenrigsministeriet (2003)
 Departementsråd, ambassadør, Statsministeriet (2005)
 Forskningsstipendiat, DIIS. (2011)
 Ansvarshavende chefredaktør Politiken (2011-2016)

Privatliv  
Gift med Vibeke Sejrbo Nielsen.

Børn: Mads Emil Sejrbo Lidegaard (f. 1978), Liv Sejrbo Lidegaard (f. 1986), Kristian Sejrbo Lidegaard (f. 1989), Nikolaj Sejrbo Lidegaard (f. 1996).

Bibliografi 
 I kongens navn : Henrik Kauffmann i dansk diplomati 1919-1958, 1996, 
 Den højeste pris : Povl Bang-Jensen og FN 1955-59, 1998, 
 Jens Otto Krag. Bind 1-2, 2002-03,  og 
 Dansk udenrigspolitiks historie, bind 4: Overleveren – 1914-1945, 2003, 
 Kampen om Danmark 1933-1945, 2005, 
 H.C. Hansens liv og tid, 2006, . 
 A Short History of Denmark in the 20th Century, 2009,
 En fortælling om Danmark i det 20. århundrede, 2013, 
 Landsmænd, 2013, 
 Redningsmænd, 2015, 
 Øjeblikke: Danske billeder 1945-89, 2016
 Danmark i krig, 2018
 Lovord: 10 advokater i 100 års Danmarkshistorie, 2019
 Uden mandat, 2020
 JOK, 2021

Priser og nomineringer 
 Ebbe Munck's Hæderspris (1997) 
 Amalienborg-medaljen (1998)
 The Rescue Award (1998)
 Sven Henningsen Prisen (1999)
 Søren Gyldendal Prisen (2002) 
 Ridder af 1. grad af Dannebrog (2004)
 Gyldendals Faglitterære Pris (2006)

Noter 

Historikere fra Danmark
Diplomater fra Danmark
Riddere af 1. grad af Dannebrog
Personer i Kraks Blå Bog
Faglitterære forfattere fra Danmark
Biografiforfattere fra Danmark
Chefredaktører fra Danmark
Journalister ved Politiken
Besættelsestidens historikere
Dansksprogede forfattere fra Danmark
Bo
Modtagere af Søren Gyldendal-prisen
Modtagere af Amalienborg-prisen